
Өндірілетін және импортталатын этил спирті мен алкоголь өніміне (сыра қайнату өнімдерінен басқа) дербес сәйкестендіру нөмір-кодтарын беру қағидалары

1-тарау. Жалпы ережелер

1. Осы Өндірілетін және импортталатын этил спирті мен алкоголь өніміне (сыра қайнату өнімдерінен басқа) дербес сәйкестендіру нөмір-кодтарын беру қағидалары (бұдан әрі – Қағидалар) «Этил спирті мен алкоголь өнімінің өндірілуін және айналымын мемлекеттік реттеу туралы» Қазақстан Республикасы Заңының 4-бабы 2-тармағының 1-3) тармақшасына және және «Мемлекеттік және әлеуметтік жауапкершілігі бар көрсетілетін қызметтер туралы» Қазақстан Республикасы Заңының 10-бабы 1) тармақшасына және «Қазақстан Республикасы Қаржы министрлігінің кейбір мәселелері туралы» Қазақстан Республикасы Үкіметінің 2008 жылғы 24 сәуірдегі № 387 қаулысымен бекітілген Қазақстан Республикасы Қаржы министрлігі туралы ереженің 15-тармағы 
669-6) тармақшасына сәйкес әзірленген және өндірілетін және импортталатын этил спиртіне және/немесе толысылған шарапқа, алкоголь өніміне (сыра қайнату өнімдерінен басқа) дербес сәйкестендіру нөмір-кодтарын беру тәртібін айқындайды.
2. Дербес сәйкестендіру нөмір-кодтары Қазақстан Республикасында өндірілетін немесе Қазақстан Республикасының аумағына әкелінетін этил спирті және/немесе толысылған шарап, алкоголь өнімі өндірушілеріне және импорттаушыларына (сыра қайнату өнімдерінен басқа) (бұдан әрі – көрсетілетін қызметті алушы) беріледі.


2-тарау. Мемлекеттік қызметті көрсету тәртібі

3. «Мұнай өнімдерінің жекелеген түрлерін өндірушілерге (импорттаушыларға), сондай-ақ акцизделетін өнімдердің кейбір түрлерін, авиациялық отын мен мазут өндірушілер мен импорттаушылардың тауарларына дербес сәйкестендіру нөмірін (ДСН-код) беру» мемлекеттік көрсетілетін қызметті акцизделетін өнімдердің кейбір түрлерін өндірушілер мен импорттаушылардың тауарларына дербес сәйкестендіру нөмір-кодтарын беру бөлігінде астананың, облыстардың және республикалық маңызы бар қалалардың мемлекеттік кірістер органдарымен (бұдан әрі – көрсетілетін қызметті беруші) «Азаматтарға арналған үкімет» Мемлекеттік корпорациясы» коммерциялық емес акционерлік қоғамы (бұдан әрі – Мемлекеттік корпорация) арқылы көрсетеді.
Мемлекеттік қызметті көрсетуге арналған өтінішті қабылдау және оның нәтижесін беру www.Qoldau.kz веб-порталындағы тіркеуші цифрлық жүйе (бұдан әрі – цифрлық жүйе) арқылы жүзеге асырылады.
4. Көрсетілетін қызметті алушылар цифрлық жүйе арқылы көрсетілетін қызметті берушіге:
1) этил спирті және/немесе толысылған шарапқа:
этил спирті және/немесе толысылған шарап өндірісін және/немесе импортын жүзеге асыру басталғанға дейін 3 (үш) жұмыс күнінен кешіктірмей осы Қағидаларға 1-қосымшаға сәйкес нысан бойынша этил спирті және/немесе толысылған шарапқа дербес сәйкестендіру нөмір-кодтарын беруге арналған өтінішті;
2) алкоголь өніміне (сыра қайнату өнімдерінен басқа):
«Толысылған шарапты (шарап материалын), сыра мен сыра сусынын қоспағанда, алкоголь өнімін есепке алу-бақылау маркаларымен таңбалау (қайта таңбалау) қағидаларын, сондай-ақ есепке алу-бақылау маркаларының нысандарын, мазмұны мен қорғау элементтерін және Есепке алу-бақылау маркаларын алу, есепке алу, сақтау, беру және өндірушінің акцизді төлеу туралы және (немесе) импорттаушының есепке алу-бақылау маркаларын нысаналы пайдалану туралы міндеттемесін, есебін ұсыну, сондай-ақ осындай міндеттемені есепке алу қағидаларын және қамтамасыз ету мөлшерін бекіту туралы» Қазақстан Республикасы Қаржы министрінің 2025 жылғы 7 қарашадағы № 682 бұйрығымен (Нормативтік құқықтық актілерді мемлекеттік тіркеу тізілімінде № 37371 болып тіркелген)  бекітілген Есепке алу-бақылау маркаларын алу, есепке алу, сақтау, беру және өндірушінің акцизді төлеу туралы және (немесе) импорттаушының есепке алу-бақылау маркаларын нысаналы пайдалану туралы міндеттемесін, есебін ұсыну, сондай-ақ осындай міндеттемені есепке алу қағидаларын және қамтамасыз ету мөлшеріне 6 немесе 7-қосымшаларға сәйкес нысан бойынша есепке алу-бақылау маркаларын алуға арналған өтінішті береді.
5. Осы Қағидаларға 2-қосымшаға сәйкес жазылған «Мұнай өнімдерінің жекелеген түрлерін өндірушілерге (импорттаушыларға), сондай-ақ акцизделетін өнімдердің кейбір түрлерін, авиациялық отын мен мазут өндірушілер мен импорттаушылардың тауарларына дербес сәйкестендіру нөмірін (ДСН-код) беру». мемлекеттік қызмет көрсетуге қойылатын негізгі талаптардың тізбесі.
6. Көрсетілетін қызметті беруші осы Қағидалардың 4-тармағында көрсетілген өтініштердің осы Қағидаларда белгіленген талаптарға сәйкес келуін қарайды.
Қараудың нәтижелері бойынша көрсетілетін қызметті беруші ол келіп түскен күннен бастап 2 (екі) жұмыс күні ішінде цифрлық жүйе арқылы өтінішті келіседі немесе оны келісуден бас тартады.
7. Көрсетілетін қызметті беруші дербес сәйкестендіру нөмір-кодының беруін мынадай:
1) Қазақстан Республикасы Салық кодексінің 104-бабына сәйкес салық салу объектілерінің және (немесе) салық салуға байланысты объектілердің орналасқан жері бойынша жекелеген қызмет түрлерін жүзеге асыратын салық төлеуші ретінде тіркеу есебіне қойылмаған;
2) этил спиртіне және/немесе толысылған шарапқа, алкоголь (сыра қайнату өнімінен басқа) өніміне дербес сәйкестендіру нөмір-кодтары болған жағдайларда бас тартады.
8. Осы Қағидалардың 7-қосымшасында көзделген жағдайларда, дербес сәйкестендіру нөмір-кодын беруден бас тартуды алған кезде, көрсетілетін қызметті алушы осы Қағидаларда белгіленген тәртіпте дербес сәйкестендіру нөмір-кодын беруге арналған өтінішті қайтадан береді.
9. Заңның 23-бабы 2-тармағына сәйкес осы Қағидаларға өзгерістер және (немесе) толықтырулар енгізу кезінде көрсетілетін қызметті беруші Қазақстан Республикасының Әділет министрлігінде тіркелгеннен кейін 3 (үш) жұмыс күні ішінде мемлекеттік қызметтерді көрсету тәртібі туралы ақпаратты өзектендіреді және Бірыңғай байланыс орталығына, «цифрлық үкiмет» операторына жібереді.
10. Мемлекеттік қызметті көрсету үшін қажетті мәліметтерді қамтитын цифрлық жүйе істен шыққан кезде көрсетілетін қызметті беруші істен шығу болған сәттен бастап 30 (отыз) минут ішінде мемлекеттік көрсетілетін қызметтің атауы, мемлекеттік көрсетілетін қызметті алу үшін өтініштің тіркеу нөмірі, жеке сәйкестендіру нөмірі немесе бизнес сәйкестендіру нөмірі, жүйелік және қолданбалы бағдарламалық қамтамасыз етудің нұсқасы, қатеге әкелген әрекеттер дәйектілігінің сипаттамасы, туындаған проблеманы түсіндіретін скриншоттар бойынша ақпаратты міндетті түрде ұсына отырып, www.alcotrack.qoldau.kz веб-порталда жарияланған telegram-арна арқылы қолдау қызметіне сұрау салуды  жібереді.
11. Дербес сәйкестендіру нөмір-кодтарын беруді цифрлық жүйеде құру кезінде осы Қағидаларға 3-қосымшаға сәйкес нысан бойынша фасеттік кодтау жүйесінің құрылымы пайдаланылады.


3-тарау. Көрсетілетін қызметті берушілердің және (немесе) олардың лауазымды адамдарының мемлекеттік қызметтер көрсету мәселелері бойынша шешімдеріне, әрекеттеріне (әрекетсіздігіне) шағымдану тәртібі

12. Көрсетілетін қызметті алушы мемлекеттік қызметтер көрсету нәтижесімен келіспеген жағдайда көрсетілетін қызметті берушінің мемлекеттік қызметтер көрсету мәселелері бойынша шешімдеріне, әрекеттеріне (әрекетсіздігіне) шағым Заңға сәйкес:
көрсетілетін қызметті беруші басшысының атына;
салық және бюджетке төленетін басқа да міндетті төлемдердің түсуін қамтамасыз ету саласында басшылықты жүзеге асыратын уәкілетті орган басшысының атына;
мемлекеттік қызметкерді көрсету сапасын бағалау және бақылау жөніндегі уәкілетті органға беріледі.
13. Көрсетілетін қызметті алушының мемлекеттік қызметтерді тікелей көрсететін көрсетілетін қызметті берушінің атына келіп түскен шағымы Заңның 25-бабы 2-тармағына сәйкес тіркелген күннен бастап 5 (бес) жұмыс күні ішінде қаралуға жатады.
Көрсетілетін қызметті алушының мемлекеттік қызмет көрсету сапасын бағалау және бақылау жөніндегі уәкілетті органның атына келіп түскен шағымы тіркелген күннен бастап 15 (он бес) жұмыс күні ішінде қаралуға жатады.
14. Жоғары тұрған әкімшілік орган, лауазымды адам, мемлекеттік қызметтер көрсету сапасын бағалау және бақылау жөніндегі уәкілетті орган (бұдан әрі – шағымды қарайтын орган) мемлекеттік қызметтер көрсету мәселелері бойынша шағымды қарауды жүргізеді.
Шешімі әкімшілік әрекетіне (әрекетсіздігіне) шағым жасалатын көрсетілетін қызметті берушіге және (немесе) олардың лауазымды тұлғаға беріледі.
Шешіміне, әрекетіне (әрекетсіздігіне) шағым жасалатын көрсетілетін қызметті беруші, лауазымды адам шағым келіп түскен күннен бастап 3 (үш) жұмыс күнінен кешіктірмей оны және әкімшілік істі шағымды қарайтын органға жібереді.
Бұл ретте шешіміне, әрекетіне (әрекетсіздігіне) шағым жасалатын көрсетілетін қызметті беруші, лауазымды адам, егер ол 3 (үш) жұмыс күні ішінде шағымда көрсетілген талаптарды толық қанағаттандыратын шешім не әкімшілік әрекет жасаса, шағымды қарайтын органға шағымды жібермеуге құқылы.
Лауазымды адам әкімшілік рәсімге қатысушыға әкімшілік іс бойынша алдын ала шешімге өз ұстанымын білдіруге мүмкіндік береді, бұл туралы әкімшілік рәсімге қатысушы алдын ала, бірақ әкімшілік акт қабылданғанға дейін 3 (үш) жұмыс күнінен кешіктірмей хабардар етіледі.
Егер заңда өзгеше көзделмесе, сотқа дейінгі тәртіппен шағым жасалғаннан кейін сотқа жүгінуге жол беріледі.











Өндірілетін және импортталатын этил спиртіне және алкоголь өнімдеріне (сыра қайнату өнімдерін қоспағанда) дербес сәйкестендіру нөмірлерін-кодтарын беру қағидаларына
1-қосымша

нысан

____________________________(мемлекеттік кірістер органының атауы)

(мемлекеттік кірістер органы басшысының ТАӘ)

            ____________________________
                                                                                

     Этил спиртіне және/немесе толысылған шарапқа дербес сәйкестендіру нөмір-кодтарын беруге арналған өтініш

	№
	ЖСН/БСН
	Өндірушінің (импорттаушының) атауы, ТАӘ
	Өнімнің түрі
	Өнімнің атауы
	Өнімнің күштілігі

	1
	2
	3
	4
	5
	6

	
	
	
	
	
	


Алушы 20____ жылғы «____» ______ 
сағат 00:00-де қол қойды және жіберілді.
ЭЦҚ-дан деректер
ЭЦҚ қойылған күні және уақыты

Ескертпе: аббревиатураларды ашып жазу:
БСН – бизнес-сәйкестендіру нөмірі;
ЖСН – жеке-сәйкестендіру нөмірі;
ТАӘ – тегі, аты, әкесінің аты (егер ол жеке басын куәландыратын құжатта көрсетілсе).






Өндірілетін және импортталатын этил спиртіне және алкоголь өнімдеріне (сыра қайнату өнімдерін қоспағанда) дербес сәйкестендіру нөмірлерін-кодтарын беру қағидаларына
2-қосымша


	Мемлекеттік қызметті көрсетуге қойылатын негізгі талаптардың тізбесі

	1
	Мемлекеттік қызметтің атауы
	«Мұнай өнімдерінің жекелеген түрлерін өндірушілерге (импорттаушыларға), сондай-ақ акцизделетін өнімдердің кейбір түрлерін, авиациялық отын мен мазут өндірушілер мен импорттаушылардың тауарларына дербес сәйкестендіру нөмірін (ДСН-код) беру»

	2
	Көрсетілетін қызметті берушінің, көрсетілетін қызметті бірлесіп берушінің атауы
	астананың, облыстардың және республикалық маңызы бар қалалардың мемлекеттік кірістер органдары (бұдан 
әрі – көрсетілетін қызметті беруші)

	3
	Мемлекеттік қызметті және оның кіші түрлерін (бар болса) көрсету тәсілдері 
	Мемлекеттік қызметті көрсетуге арналған өтінішті қабылдау және оның нәтижесін беру www.Qoldau.kz веб-порталындағы цифрлық жүйе (бұдан әрі – цифрлық жүйе) тіркеуші арқылы жүзеге асырылады.

	4
	 Мемлекеттік қызметті және оның кіші түрлерін (бар болса) көрсету мерзімі
	2 (екі) жұмыс күні ішінде

	5
	Мемлекеттік қызметті және оның кіші түрлерін (бар болса) көрсету нысаны
	электрондық (ішінара цифрландырылған)

	6
	Мемлекеттік қызметті және оның кіші түрлерін (бар болса) көрсету нәтижесі
	3-қосымшаға сәйкес нысан бойынша дербес сәйкестендіру нөмір-кодын беру немесе уәжделген бас тарту

	7
	Мемлекеттік қызметті және оның кіші түрлерін (бар болса)  көрсету кезінде көрсетілген қызметті алушыдан алынатын төлемақы мөлшері және Қазақстан Республикасының заңнамасында көзделген жағдайларда оны алу тәсілдері
	мемлекеттік қызмет жеке және заңды тұлғаларға тегін негізде көрсетіледі.

	8
	Көрсетілетін қызметті берушінің және ақпарат объектілерінің жұмыс кестесі
	1) көрсетілетін қызметті беруші – Қазақстан Республикасының Еңбек кодексіне сәйкес демалыс және мереке күндерін қоспағанда, белгіленген жұмыс кестесіне сәйкес дүйсенбіден жұмаға дейін, сағат 13.00–ден 14.30–ға дейін түскі үзіліспен, сағат 08.30–ден 18.00–ға дейін.
Мемлекеттік көрсетілетін қызметті алу үшін алдын ала жазылу талап етілмейді, жеделдетілген қызмет көрсету көзделмеген;
2) цифрлық жүйе – жөндеу жұмыстарын жүргізуге байланысты техникалық үзілістерді қоспағанда, тәулік бойы (көрсетілетін қызметті алушы жұмыс уақыты аяқталғаннан кейін, Қазақстан Республикасының еңбек заңнамасына сәйкес демалыс және мереке күндері жүгінген кезде өтінішті қабылдау және мемлекеттік қызметті көрсету нәтижесін беру келесі жұмыс күні жүзеге асырылады).

	9
	Мемлекеттік қызметті және оның кіші түрлерін (бар болса) көрсету үшін көрсетілетін қызметті алушыдан талап етілетін құжаттар мен мәліметтердің тізбесі
	1) этил спирті және/немесе толысылған шарапқа:
этил спиртіне және/немесе толысылған шарапқа дербес сәйкестендіру нөмір-кодтарын беруге арналған өтініш;
2) алкоголь өніміне (сыра қайнату өнімдерінен басқа):
есепке алу-бақылау маркаларын алуға арналған өтініш.

	10
	Мемлекеттік қызметті және оның кіші түрлерін (бар болса)  көрсетуден бас тарту үшін Қазақстан Республикасының заңнамасында белгіленген негіздерді қамтитын, мемлекеттік қызмет көрсетуге қойылатын негізгі талаптар тізбесі
	Көрсетілетін қызметті алушының мемлекеттік қызмет көрсетуден:
1) Салық кодексінің  104-бабына сәйкес, салық салу объектілерінің және (немесе) салық салуға байланысты объектілердің орналасқан жері бойынша жекелеген қызмет түрлерін жүзеге асыратын салық төлеуші ретінде тіркеу есебіне қойылмаған;
2) этил спиртіне және/немесе толысылған шарапқа, алкоголь өніміне (сыра қайнату өнімдерінен басқа) дербес сәйкестендіру нөмір-кодтары болған жағдайлар бас тартуға негіз болып табылады.

	11
	Мемлекеттік қызмет көрсету, оның ішінде электрондық нысанда көрсету ерекшеліктері ескеріле отырып, өзге де талаптар
	мемлекеттік қызметті көрсетілетін жердің мекенжайы көрсетілетін қызметті берушінің – https://www.Qoldau.kz интернет-ресурсында орналасқан.
Көрсетілетін қызметті алушы электрондық цифрлық қолтаңбасы болған кезде цифрлық жүйе арқылы электронды нысанда мемлекеттік қызметті алады.
Көрсетілетін қызметті алушының 1414 Бірыңғай байланыс орталығы арқылы қашықтықтан қолжетімді режимде мемлекеттік қызметті көрсету мәртебесі туралы ақпаратты алуға мүмкіндігі бар.

	Өндірілетін және импортталатын этил спиртіне және алкоголь өнімдеріне (сыра қайнату өнімдерін қоспағанда) дербес сәйкестендіру нөмірлерін-кодтарын беру қағидаларына

	 
	3-қосымша

Дербес сәйкестендіру нөмір-кодтарының құрылымы

ДСН-кодтарының құрылымы мынадай схемада көрсетіледі: 

XXXX ХХ XXXX XX
        └ заңды (жеке) тұлғаның коды 
                    └ өнімнің түрі 
                               └ өнімнің атауы
                                       └ қолданылытын ыдыстың көлемі
[bookmark: z151]      
Бірінші фасет (бірінші топ төрт цифрдан) – этил спиртін және/немесе толысылған шараппен, алкоголь өнімін (сыра қайнату өнімдерінен басқа) өндіретін (импорттайтын) заңды (жеке) тұлғаның коды.
Екінші фасет (екінші топ екі саннан) – өнімнің түрі.
Үшінші фасет (үшінші топ төрт цифрдан) – өнімнің атауы.
Төртінші фасет (төртінші топ екі саннан) – қолданылатын ыдыстың көлемі.

